ನವದೆಹಲಿ:ನಾಯಿ ಬೊಗಳಿದರೆ ದೇವಲೋಕ ಹಾಳಾಗುತ್ತದೆಯೇ ಎಂಬ ಗಾದೆಮಾತಿದೆ. ಆದರೆ ಇಲ್ಲೊಂದು ಕಡೆಯಂತೂ ನಾಯಿ ಬೊಗಳಿದ್ದಕ್ಕೆ ಕೊಲೆಯೇ ಆಗಿಹೋಗಿದೆ. ಅದೂ ಭಾರತೀಯನೊಬ್ಬ ಆಸ್ಟ್ರೇಲಿಯಾದ ಮಹಿಳೆಯನ್ನು ಹೀಗೊಂದು ಕ್ಷುಲ್ಲಕ ಕಾರಣಕ್ಕೆ ಕೊಲೆ ಮಾಡಿದ್ದಾನೆ.
ರಾಜ್​ವಿಂದರ್​ ಸಿಂಗ್ (38) ಕೊಲೆ ಆರೋಪಿ, 24 ವರ್ಷದ ಟೊಯಾಹ್ ಕಾರ್ಡಿಂಗ್ಲೆ ಕೊಲೆಗೀಡಾದ ಯುವತಿ. ಆಸ್ಟ್ರೇಲಿಯಾದ ಕ್ವೀನ್ಸ್​​ಲ್ಯಾಂಡ್​ನ ವ್ಯಾಂಗೆಟ್ಟಿ ಬೀಚ್​ ಬಳಿ ಈ ಕೊಲೆ ನಡೆದಿದೆ. ಹೆಂಡತಿಯೊಂದಿಗೆ ಜಗಳವಾಡಿಕೊಂಡು ಮನೆಯಿಂದ ಹೊರಗೆ ಬಂದಿದ್ದ ರಾಜ್​ವಿಂದರ್ ಸಿಂಗ್ ಈ ಕೃತ್ಯವೆಸಗಿದ್ದಾನೆ.
ಟೊಯಾಹ್ ತನ್ನ ನಾಯಿಯೊಂದಿಗೆ ಕಡಲ ಕಿನಾರೆಯಲ್ಲಿ ವಾಕ್ ಮಾಡುತ್ತಿದ್ದಾಗ, ಪತ್ನಿಯೊಂದಿಗೆ ಜಗಳವಾಡಿಕೊಂಡು ಸಿಟ್ಟಿನಲ್ಲಿ ಹೊರಗೆ ಬಂದಿದ್ದ ರಾಜ್​ವಿಂದರ್​ ಸಿಂಗ್​ನನ್ನು ನೋಡಿ, ಆ ನಾಯಿ ಬೊಗಳಿತ್ತು. ಇದರಿಂದ ಸಿಟ್ಟಾದ ರಾಜ್​ವಿಂದರ್​ ಸಿಂಗ್ ಮತ್ತು ಟೊಯಾಹ್​ ಮಧ್ಯೆ ವಾಗ್ವಾದ ನಡೆದಿದೆ. ಇದು ವಿಕೋಪಕ್ಕೆ ತೆರಳಿ ರಾಜ್​ವಿಂದರ್ ಆಕೆಯನ್ನು ಕೊಂದು, ಮರಳಿನಲ್ಲಿ ಹೂತು, ನಾಯಿಯನ್ನು ಅಲ್ಲಿದ್ದ ಮರಕ್ಕೆ ಕಟ್ಟು ಹಾಕಿದ್ದ. ಅಂದಹಾಗೆ ಈ ಪ್ರಕರಣ 2018ರಲ್ಲಿ ನಡೆದಿತ್ತು.
ಕೊಲೆ ಮಾಡಿದ ಎರಡೇ ದಿನದಲ್ಲಿ ಭಾರತಕ್ಕೆ ಬಂದು ತಲೆಮರೆಸಿಕೊಂಡಿದ್ದ ರಾಜ್​ವಿಂದರ್​ ಸಿಂಗ್​ ಕುರಿತ ಸುಳಿವು ನೀಡಿದವರಿಗೆ 1 ಮಿಲಿಯನ್ ಆಸ್ಟ್ರೇಲಿಯನ್ ಡಾಲರ್ ಕೊಡುವುದಾಗಿ ಕ್ವೀನ್ಸ್​ಲ್ಯಾಂಡ್ ಪೊಲೀಸರು ಘೋಷಣೆ ಮಾಡಿದ್ದರು. ರಾಜ್​ವಿಂದರ್​ ಸಿಂಗ್ ಬಂಧನದ ಬಗ್ಗೆ ದೆಹಲಿ ಪೊಲೀಸರು ಶುಕ್ರವಾರ ಘೋಷಣೆ ಮಾಡಿದ್ದು, ಈ ಮೂಲಕ ನಾಲ್ಕು ವರ್ಷಗಳ ಪ್ರಕರಣ ಭೇದಿಸಿದಂತಾಗಿದೆ. ಪತ್ನಿ ಜತೆ ಜಗಳ ಮಾಡಿಕೊಂಡು ಹೊರಗೆ ಬರುವಾಗ ಒಂದಷ್ಟು ಹಣ್ಣು ಹಾಗೂ ಅಡುಗೆ ಮನೆಯಿಂದ ಚಾಕು ಹಿಡಿದುಕೊಂಡು ಬಂದಿದ್ದಾಗಿ ರಾಜ್​ವಿಂದರ್ ಸಿಂಗ್ ವಿಚಾರಣೆ ವೇಳೆ ಹೇಳಿದ್ದಾಗಿ ದೆಹಲಿ ಪೊಲೀಸರು ತಿಳಿಸಿದ್ದಾರೆ.

ಕುತ್ತಿಗೆಗೆ ಚುಚ್ಚಿಕೊಂಡಿದ್ದ ತ್ರಿಶೂಲಸಹಿತ ಶಸ್ತ್ರಚಿಕಿತ್ಸೆಗಾಗಿ 65 ಕಿಲೋಮೀಟರ್​ ಪ್ರಯಾಣಿಸಿದ ಭೂಪ!

ನಾಡಿದ್ದೇ ಚಲಾವಣೆಗೆ ಬರಲಿದೆ ಡಿಜಿಟಲ್ ಕರೆನ್ಸಿ; ಪ್ರಾಯೋಗಿಕವಾಗಿ ಎಲ್ಲೆಲ್ಲಿ ಜಾರಿ?

ಸಂಭ್ರಮದ ಸಾವು: ಮದುವೆ ಸಮಾರಂಭದಲ್ಲಿ ಕುಣಿಯುತ್ತ ಕುಣಿಯುತ್ತ ಕುಸಿದು ಬಿದ್ದು ಪ್ರಾಣ ಕಳ್ಕೊಂಡ!

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:17 + 10 =
Remember me
